b'\n_START_ARTICLE_\nErholungspark Marzahn\n_START_PARAGRAPH_\nSprostitveni park Marzahn (originalno nem\xc5\xa1ko: Erholungspark Marzahn) le\xc5\xbei v Berlinu, v \xc4\x8detrti Bezirk Marzahn-Hellersdorf na severnem vzno\xc5\xbeju Kienbergsa. Skupaj z rekreacijskem obmo\xc4\x8djem Kienbergs obsega 100\xc2\xa0hektarov._NEWLINE_Odprt je bil 9. maja 1987 ob 750-obletnici Berliner Gartenschau kot vzhodnonem\xc5\xa1ka protiute\xc5\xbe zahodnemu berlinskemu vrtu Britzer Garten._NEWLINE_Leta 1991 dotedanji Berliner Gartenschau ni bil zgolj preimenovan v Erholungspark Marzahn, temve\xc4\x8d tudi prenovljen: postavljena so bila \xc5\xa1tevilna otro\xc5\xa1ka igri\xc5\xa1\xc4\x8da in zasajene nove travnate planjave. Preoblikovani park je slu\xc5\xbeil razli\xc4\x8dnim namenom pribli\xc5\xbeno 300.000 prebivalcem iz okoli\xc5\xa1kih stanovanj. Od oktobra 2000 je zaradi projekta Vrtovi sveta postal svetovno znan. Leta 2005 je bil kitajski vrt nagrajen za 3. najbolj\xc5\xa1i park v Nem\xc4\x8diji._NEWLINE_Leta 1995 je bilo \xc5\xa1tevilo obiskovalcev \xc5\xa1e vedno 132.000, leta 2003 ga je obiskalo \xc5\xbee \xc5\xbee 374.000, leta 2006 pribli\xc5\xbeno 460.000 ter leta 2007 ve\xc4\x8d kot 650.000 obiskovalcev.'